b'\n_START_ARTICLE_\nQuedlinburg\n_START_SECTION_\nHistorie\n_START_PARAGRAPH_\nByen fikk byrettigheter i 994. Fra  det 10. til  det 12. \xc3\xa5rhundre var byen et s\xc3\xa5kalt K\xc3\xb6nigspfalz til p\xc3\xa5ske og hadde som s\xc3\xa5dan plikt til \xc3\xa5 gi reisende medlemmer av hoffet kost og losji. I nesten 900 \xc3\xa5r fantes det i byen et Damenstift, det vil si bofellesskap for ugifte adelsdamer som \xc3\xb8nsket \xc3\xa5 leve et gudfryktig liv. Opprinnelig hadde damenstiftet status som kloster. Etter reformasjonen ble klosteret oppl\xc3\xb8st, men bofellesskapet hadde fortsatt et religi\xc3\xb8st innhold._NEWLINE_Slottskomplekset i Quedlinburg ble grunnlagt av Otto den store og var keiserlig sete for de saksiske keiserne. Riksdagen ble holdt ved Ottos hoff i Quedlinburg i 972. Her underkastet bl.a. den polske hertug Mieszko og den b\xc3\xb8hmiske hertug Boleslav I seg den tysk-romerske keiserens lensherred\xc3\xb8mme, og gikk med p\xc3\xa5 \xc3\xa5 betale tributt.'